તો કેટલાકને એવું લાગે છે કે મારો જન્મ આ કાર્ય માટે જ થયો છે, અને તે પોતાનું સમગ્ર જીવન આ કાર્ય માટે સમર્પિત કરવાનું વ્રત લે છે. બે વર્ષના સઘન પ્રશિક્ષણ દરમિયાન તેમને શિક્ષાર્થી કહેવામાં આવે છે. 30 વર્ષથી નાની ઉંમરના સ્નાતક, અવિવાહિત સ્ત્રી-પુરૂષો શિક્ષાર્થી તરીકે જોડાય છે. 2 વર્ષના વ્યાવહારિક અને વૈચારિક પ્રશિક્ષણ બાદ તેઓ સંપુર્ણ શુચિતાનું પાલન કરી, અપરિગ્રહ સાથે આવશ્યકતાઓ ઓછી કરતા અને આજ્ઞાપાલનની પ્રતિજ્ઞા લઈને જીવનવ્રતી બને છે. આ જીવનવ્રતીઓ સમાજમાં પ્રેરણા જગાડવાનું કામ કરે છે. આ ઉપરાંત સેવા નિવૃત્તી પછી પણ ઊર્જાવાન, અનુભવી કાર્યકર્તાઓ પણ પૂર્ણ સમય માટે કેન્દ્ર સાથે જોડાઈ શકે છે, વાનપ્રસ્થી તરીકે.